Diari Oficial de la Generalitat Valenciana


Sumari del DOGV 3987, del 26-04-2001 (2001/3793)

Subhasta. Trenta-vuit jocs de conducció elèctrics, marca Learn-to-driver, i un camió amb remolc, també de joguet.
-----------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3793


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta. Trenta-vuit jocs de conducció elèctrics, marca Learn-to-driver, i un camió amb remolc, també de joguet. [2001/M3793]
  
El president de la Junta Arbitral de Transports de València comunica:
  
Conclosos els tràmits oportuns en l'expedient U-38/7583-Y, seguit a instància de Transportes Alfonso Zamorano, SL, Transportes Guipúzcoana, amb domicili en l'autovia València-Torrent, km 2,200, de Picanya, com a conseqüència d'haver refusat la mercaderia transportada tant pel remitent com pel consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà, i s'indica perquè l'acte de rematada tinga lloc en les sales d'aquesta conselleria, situada en l'avinguda de Blasco Ibáñez, 50, 5ª planta, de València, el dia 14 de maig de 2001, a les 12.00 hores, amb les prevencions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentarà davant del cap del Servei d'Arbitratge i en el domicili esmentat de la Conselleria d'Obres Públiques, Urbanisme i Transports. L'obertura, que serà pública, es farà a les 12.00 hores de l'esmentat dia 14 de maig de 2001, en el lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a la qual concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 0182-3066-05-0022586757 de l'entitat Bancaixa el 20% del preu de taxació (valoració) que serveix de tipus per a la subhasta, atés que sense aquest requisit no podran ser admesos a licitació. Aquest 20% sobre el tipus serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte davant de la mesa de subhasta o per mitjà de l'ingrés en el compte amunt esmentat, immediatament després de l'adjudicació. Perdran el dipòsit en el cas d'incompliment d'aquesta obligació.
  
Si no hi ha postors en la primera subhasta, s'indica per a la segona el dia 15 de maig de 2001, a les 12.00 hores, en el mateix lloc ja esmentat, per a la qual servirà de tipus el 75% de la valoració i no s'admetran postures inferiors als dos terços d'aquest tipus.
  
La tercera subhasta es farà, si pertoca, el dia 16 de maig de 2001, a les 12.00 hores, en el lloc abans citat i la postura mínima serà de 15.000 pessetes. Es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Trenta-vuit jocs de conducció elèctrics, marca Learn-to-driver, i un camió amb remolc, també de joguet.El preu valorat d'aquesta mercaderia és de 100.000 pessetes.
  
Aquest material es troba dipositat per a la seua comprovació en els locals de l'empresa Transportes Alfonso Zamorano, SL, Transportes Guipuzcoana, amb domicili en l'autovia València-Torrent, km 2,200, de Picanya, València.
  
València, 12 d'abril de 2001.- El president de la Junta Arbitral de Transports de València: Ramón Escrig Moreno.
  
Conselleria d'Obres Públiques,
  
Urbanisme i Transports